
ΑΠΟΦΑΣΕΙ Σ 

Αριθ. 2/67211/Α0024 (1) 

Διατήρηση του Ειδικού Λογαριασμού Ερευνών στην Υγειο¬ 
νομική Σχολή Αθηνών (Εθνική Σχολή Δημόσιας Υγείας) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.1514/85 «για την 
ανάπτυξη της επιστημονικής και τεχνολογικής έρευνας» 
(ΦΕΚΑ13) 

2. Τις διατάξεις του άρθρου 3 του Ν. 2194/94 «αποκα¬ 
τάσταση του Εθνικού Συστήματος Υγείας και άλλες δια¬ 
τάξεις» (ΦΕΚΑ34) 

3. Τις διατάξεις του άρθρου 60 - 63 του Ν. 2362/95 «πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ Α 247) όπως τροποποιή¬ 
θηκαν και ισχύουν από τις διατάξεις του άρθρου 31 παρ. 
9 και 10του Ν. 2579/98 (ΦΕΚΑ31) 

4. Τις διατάξεις των άρθρων 1 -8 του Ν. 2771 /99 «περί Ει¬ 
δικών Λογαριασμών και άλλες διατάξεις» (ΦΕΚ Α 280/Α/ 
1999) 

5. Την οδηγία 92/50 ΕΟΚτου Συμβουλίου της 18ης Ιου¬ 
νίου 1992 για το συντονισμό των διαδικασιών σύναψης 
δημοσίων συμβάσεων υπηρεσιών (Αριθμός 1-209/1 
24.7.92 της Επίσημης Εφημερίδας των Ευρωπαϊκών Κοι¬ 


νοτήτων) και την οδηγία 89 665/ΕΟΚτης 21ης Δεκεμβρί¬ 
ου 1989 που αφορά τις νομοθετικές κανονιστικές και διοι¬ 
κητικές διατάξεις περί της εφαρμογής των διαδικασιών 
προσφυγής στον τομέα της σύναψης συμβάσεων κρατι¬ 
κών προμηθειών και δημοσίων έργων (Αριθμός 1395/33 
30.12.89 της Επίσημης Εφημερίδας των Ευρωπαϊκών 
Κοινοτήτων) 

6. Την ΚΥΑ υπ’ αρ. 2077/6-12-85 «σύσταση Ειδικού Λο¬ 
γαριασμού για τη χρηματοδότηση ερευνητικών και τε¬ 
χνολογικών έργων και προγραμμάτων στην Υγειονομική 
Σχολή Αθηνών» (ΦΕΚ Β 801) 

7. Την υπ’ αρ. 1039386/441/Α0006/2000 κοινή απόφαση 
του Πρωθυπουργού και του Υπουργού Οικονομικών 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β 571) 

8. Την αρίθμ. 2850/20-4-2000(ΦΕΚ565/Β/2000) Κοινή 
Απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας». 

9. Το γεγονός ότι από την εφαρμογή της απόφασης αυ¬ 
τής δεν προκαλείται επιβάρυνση του Κρατικού Προϋπο¬ 
λογισμού, αποφασίζουμε: 

Α. Τη διατήρηση του λογαριασμού 26609/8 στην Τρά¬ 
πεζα της Ελλάδος και τίτλο Υγειονομική Σχολή Αθηνών / 
Ειδικός Λογαριασμός Ερευνών όπως μετονομάσθηκε σε 
Εθνική Σχολή Δημόσιας Υγείας / Ειδικός Λογαριασμός 
Ερευνών. 

Β. Τροποποιούμε και αντικαθιστούμε την απόφαση με 
αριθμό 2077/6-12-85 ως εξής: 

Άρθρο 1 

Σύσταση Ειδικού Λογαριασμού - Σκοπός 

1. Συνίσταται στην Εθνική Σχολή Δημόσιας Υγείας 
(Ε.Σ.Δ.Υ.) τέως Υγειονομική Σχολή Αθηνών - Ειδικός Λο¬ 
γαριασμός για την αξιοποίηση των κονδυλίων επιστημονι¬ 
κής και τεχνολογικής έρευνας, υπό τον τίτλο «Εθνική Σχο¬ 
λή Δημόσιας Υγείας (Υγειονομική Σχολή Αθηνών 1929- 
1994) Ειδικός Λογαριασμός Κονδυλίων Έρευνας», ο 
οποίος θα αναφέρεται παρακάτω ως «Λογαριασμός», με- 
τονομαζομένου του υφιστάμενου, συσταθέντος με την 
υπ’ αρ. 2077/6-12-85 Κ.Υ.Α. και τηρούμενου στην Τράπε¬ 
ζα της Ελλάδος με αριθμό 26609/8, Ειδικού Λογαριασμού 
υπό τον τίτλο «Υγειονομική Σχολή Αθηνών / Ειδικός Λογα¬ 
ριασμός Ερευνών». 

2. Σκοπός του Λογαριασμού είναι η διάθεση και διαχεί¬ 
ριση κονδυλίων που προέρχονται από οποιαδήποτε πηγή 
και προορίζονται για την κάλυψη δαπανών, οποιουδήπο- 
τε είδους που είναι απαραίτητες για τις ανάγκες ερευνη¬ 
τικών, εκπαιδευτικών, επιμορφωτικών, αναπτυξιακών κα¬ 
θώς και έργων κατάρτισης και έργων για την παροχή επι¬ 
στημονικών και τεχνολογικών υπηρεσιών, την εκπόνηση 
ειδικών μελετών, την εκτέλεση δοκιμών, μετρήσεων ερ¬ 
γαστηριακών εξετάσεων και αναλύσεων, την παροχή 
γνωμοδοτήσεων, τη σύνταξη προδιαγραφών για λογα¬ 
ριασμό τρίτων, ως και άλλων σχετικών υπηρεσιών ή δρα¬ 
στηριοτήτων που εντάσσονται στα ερευνητικά και τεχνο¬ 
λογικά προγράμματα και έργα του άρθρου 6 του Ν. 
1514/85 και εκτελούνται ή παρέχονται από το επιστημονι¬ 
κό προσωπικό της Ε.Σ.Δ.Υ. ή και με τη συνεργασία άλλων 
ειδικών επιστημόνων. 

Άρθρο 2 

Πόροι του Λογαριασμού 

1. Πόροι του Λογαριασμού είναι: 

Α. Κονδύλια από τον Προϋπολογισμό Δημοσίων Επεν¬ 
δύσεων που διατίθενται είτε μέσω των εκάστοτε προ¬ 
γραμμάτων ανάπτυξης της εκπαίδευσης ή της έρευνας 
και της τεχνολογίας, είτε με οποιονδήποτε άλλο τρόπο. 

Β. Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωτικές 
επιχειρήσεις ή ιδιώτες, διεθνείς οργανισμούς και δωρεές 
κάθε είδους με πράξεις εν ζωή ή αιτία θανάτου. 

Γ. Έσοδα από την εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών ή οργανισμών, 
Ν.Π.Ι.Δ., ιδιωτών κλπ) την εμπορία τεχνολογικών προϊό¬ 
ντων, την παροχή εξειδικευμένων υπηρεσιών, καθώς και 
τυχόν συμμετοχή σε επιχειρήσεις του άρθρου 3 παρ. 5 
του Ν. 1514/85. 

Δ. Έσοδα ή δικαιώματα που προέρχονται από την αξιο¬ 
ποίηση ή με άλλο τρόπο διάθεση των αποτελεσμάτων της 
έρευνας ή τεχνολογικών επιτεύξεων από εμπορική εκμε¬ 
τάλλευση ευρεσιτεχνιών, τεχνογνωσίας και πρόσοδοι 
από περιουσιακά στοιχεία του Λογαριασμού. 

Ε. Κάθε είδους δάνεια. 

2. Οι φορείς που εισφέρουν στο Λογαριασμό έχουν τη 
δυνατότητα να προσδιορίσουν α. το είδος των δαπανών 
που θα καλυφθούν με τα κονδύλια που διαθέτουν και β. το 
χρόνο στον οποίο θα αναλωθούν τα κονδύλια 

Άρθρο 3 

Όργανα Διοίκησης και Διαχείρισης του Λογαριασμού 

1. Η διοίκηση και διαχείριση του λογαριασμού πραγμα¬ 
τοποιείται από τα όργανα του και είναι ανεξάρτητη από τη 
διοίκηση και διαχείριση των πιστώσεων του προϋπολογι¬ 
σμού της Σχολής. 

2. Όργανα διοικήσεως και διαχειρίσεως του Λογαρια¬ 
σμού είναι: 

α. Η Επιτροπή Ερευνών 

β. Η Γραμματείατου Λογαριασμού 

Άρθρο 4 

Η Επιτροπή Ερευνών 

Η Επιτροπή Ερευνών, που αναφέρεται παρακάτω ως 
«Επιτροπή», απαρτίζεται από τρία μέλη κατ’ ελάχιστο 
όριο που ορίζονται με απόφαση του Συμβουλίου των Κα¬ 
θηγητών για τριετή θητεία, που είναι ανανεώσιμη. Ορίζο¬ 


νται επίσης αναπληρωτές από Καθηγητές και Επιμελητές 
της Σχολής. 

Με την ίδια απόφαση ορίζεται και ο Πρόεδρος της Επι¬ 
τροπής. 

Στην πρώτη συνεδρίαση της Επιτροπής, μετά τη συ¬ 
γκρότηση της σε σώμα, εκλέγεται από τα μέλη ο Αντιπρό¬ 
εδρος της Επιτροπής, ο οποίος αντικαθιστά τον Πρόεδρο 
στα καθήκοντα του, όταν ο τελευταίος απουσιάζει ή κω¬ 
λύεται. 

Τα αναπληρωματικά μέλη μπορούν να μετέχουν σε όλες 
τις συνεδριάσεις της Επιτροπής, αλλά χωρίς ψήφο εφό¬ 
σον παρίσταται και το αντίστοιχο τακτικό μέλος. 

2. Η Επιτροπή έχει τις παρακάτω αρμοδιότητες 

Α. Εισηγείται σχετικά με τη λήψη μέτρων για την εξα¬ 
σφάλιση πόρων του Λογαριασμού. 

Β. Αναζητεί πηγές χρηματοδοτήσεως του Λογαριασμού 
και ενεργεί κάθε πράξη που είναι απαραίτητη για την εξα¬ 
σφάλιση χρηματικών πόρων, αποφασίζει για τη σύναψη 
δανείων και εξουσιοδοτεί τα πρόσωπα που θα υπογρά¬ 
ψουν τα σχετικά δανειστικά συμβόλαια. 

Γ. Αποδέχεται τις κάθε είδους επιχορηγήσεις, δωρεές 
και εισφορές του Λογαριασμού και καθορίζει τους ειδικό¬ 
τερους όρους αποδοχής και διαθέσεώς τους. 

Δ. Καταρτίζει ετήσιο επιστημονικό και οικονομικό απο¬ 
λογισμό κινήσεως του Λογαριασμού και παρέχει κάθε 
αναγκαία ενημέρωση στους φορείς χρηματοδοτήσεως 
του Λογαριασμού. Συντάσσει ξεχωριστά κάθε έτος προϋ¬ 
πολογισμό σύμφωνα με σχετική εγκύκλιο του Υπουργεί¬ 
ου Οικονομικών καθώς και απολογισμό οι οποίοι συνυπο¬ 
βάλλονται προς έγκριση και αξιολόγηση στο Υπουργείο 
Οικονομικών (Γενικό Λογιστήριο του Κράτους) ταυτόχρο¬ 
να με τους προϋπολογισμούς του Φορέα που εποπτεύει 
το «Λογαριασμό» Η μη έγκαιρη υποβολή του εντός των 
προθεσμιών που θέτει το Γενικό Λογιστήριο του Κράτους 
αναστέλλει αυτομάτως τη λειτουργία του «Λογαριασμού» 

Ε. Καθορίζει τους τρόπους αξιολόγησης, επιλογής, 
χρηματοδότησης, πληρωμής των δαπανών και παραλα¬ 
βής των αποτελεσμάτων των ερευνητικών, τεχνολογικών 
έργων και γενικά των αναλαμβανόμενων στα πλαίσια της 
παρούσας και των γενικών διατάξεων 

Στ. Εγκρίνει τις προτάσεις για χρηματοδότηση των 
ερευνητικών και τεχνολογικών έργων από το Λογαριασμό 

Ζ. Αναθέτει μελέτες με αμοιβή για εξυπηρέτηση των 
σκοπών της στο προσωπικό της Ε.Σ.Δ.Υ. ή σε τρίτους, με¬ 
τά από τεκμηρίωση της σκοπιμότητάς τους 

Η. Προσλαμβάνει ειδικό προσωπικό για τη στελέχωση 
της Γραμματείας 

Θ. Εποπτεύει το έργο της Γραμματείας και ορίζει τον 
Προϊστάμενό της. 

I. Διατηρεί αρχείο των τελικών εκθέσεων των χρηματο¬ 
δοτούμενων μέσω του Λογαριασμού προγραμμάτων και 
έργων 

Άρθρο 5 

Λειτουργία της Επιτροπής 

Η Επιτροπή συνεδριάζει ύστερα από πρόσκληση του 
Προέδρου της, οποτεδήποτε αυτό κρίνεται αναγκαίο, είτε 
από τον Πρόεδρο της Επιτροπής, είτε από δύο μέλη της. 

Η Επιτροπή βρίσκεται σε απαρτία όταν παρίσταται ο 
Πρόεδρος ή ο Αντιπρόεδρος και τα μισά τουλάχιστον μέ¬ 
λη της, τακτικά ή αναπληρωματικά. Οι αποφάσεις της 

Επιτροπής λαμβάνονται με απόλυτη πλειοψηφία των πα¬ 
ρόντων μελών και σε περίπτωση ισοψηφίας υπερισχύει η 
άποψη την οποία υποστήριξε ο προεδρεύων. 

Χρέη Γραμματέα της Επιτροπής εκτελεί ο Προϊστάμε¬ 
νος της Γραμματείας. 

Άρθρο 6 
Γ ραμματεία 

1. Η Γ ραμματεία στελεχώνεται, ανάλογα με τις ανάγκες, 
από μόνιμο ή επί συμβάσει διοικητικό προσωπικό του 
Υπουργείου Υγείας και Πρόνοιας, που διατίθεται με από¬ 
φαση Υπουργού ή του νόμιμα εξουσιοδοτημένου οργά¬ 
νου του Υπουργείου Υγείας και Πρόνοιας. 

2. Η Γ ραμματεία έχει τις παρακάτω αρμοδιότητες 

α. Παρακολουθεί τη λογιστική και διαχειριστική κίνηση 
του Λογαριασμού και προβαίνει στην πληρωμή των δαπα¬ 
νών μετά από εντολή του Επιστημονικού Υπευθύνου κάθε 
έργου, εφόσον η δαπάνη προβλέπεται ρητά στον εγκε¬ 
κριμένο προϋπολογισμό του έργου. Σε διαφορετική περί¬ 
πτωση απαιτείται και η έγκριση του Προέδρου της Επι¬ 
τροπής. 

Β. Εξυπηρετεί γραμματειακώς την Επιτροπή και ειση- 
γείται για θέματα της αρμοδιότητάς της. 

Γ. Μελετά και επεξεργάζεται, με τα μέλη της ή σε συ¬ 
νεργασία με άλλα πρόσωπα , τις κατευθύνσεις που προ¬ 
διαγράφει η Επιτροπή ή υποβάλλει στην Επιτροπή προ¬ 
τάσεις για νέες κατευθύνσεις. 

Δ. Μεριμνά για την εκτέλεση των αποφάσεων της Επι¬ 
τροπής. 

Άρθρο 7 

Διαδικασία διάθεσης .διαχείρισης και δικαιολόγησης 
των κονδυλίων του Λογαριασμού 

1. Τα έσοδα του Λογαριασμού που προέρχονται από 
οποιαδήποτε από τις πηγές που αναφέρονται στην παρ. 2 
της παρούσης κατατίθενται σε λογαριασμό της Τράπεζας 
της Ελλάδος με τίτλο «Εθνική Σχολή Δημόσιας Υγείας 
(Υγειονομική Σχολή Αθηνών 1929-1994) Ειδικός Λογαρια¬ 
σμός Κονδυλίων Έρευνας» και αναλαμβάνονται και διατί¬ 
θενται με ειδικές εντολές του Προέδρου της Επιτροπής ή 
εξουσιοδοτημένου απ' αυτόν μέλους της Επιτροπής, που 
υπογράφονται από τον Προϊστάμενο της Γ ραμματείας 

2. Η κίνηση του Ειδικού Λογαριασμού, ο έλεγχος και η 
εντολή πληρωμής σε βάρος του Λογαριασμού και υπέρ 
δικαιούχων ενεργούνται σύμφωνα με την παρούσα από¬ 
φαση και τον Κώδικα Βιβλίων και Στοιχείων, όπως αυτός 
ισχύει χωρίς καμία αναφορά ή περιορισμό από τις διατά¬ 
ξεις που διέπουντη διάθεση, κατανομή και ανάλωση των 
πιστώσεωντου Υπουργείου Υγείας και Πρόνοιας και κατα 
παρέκκλιση των διατάξεων για το Δημόσιο Λογιστικό, τις 
κρατικές προμήθειες, τις δημόσιες επενδύσεις, την ανά¬ 
θεση μελετών και κάθε άλλης γενικής ή ειδικής διάταξης 

3. Η πραγματοποίηση κάθε δαπάνης απαιτεί εντολή από 
τον επιστημονικό υπεύθυνο του έργου εφόσον η δαπάνη 
αυτή ρητά προβλέπεται στον προϋπολογισμό του έργου. 
Σε διαφορετική περίπτωση απαιτείται και η έγκριση του 
Προέδρου της Επιτροπής 

Ειδικότερα οι διάφορες κατηγορίες δαπανών θα πραγ¬ 
ματοποιούνται σύμφωνα μετά ακόλουθα: 

1. Απασχόληση προσωπικού: 

Α. Στα μέλη του προσωπικού της Ε.Σ.Δ.Υ. που μετέχουν 
στην εκτέλεση συγκεκριμένου έργου, καταβάλλεται, 


αμοιβή, εφ’ όσον η σχετική πρόβλεψη περιλαμβάνεται 
στην εγκεκριμένη πρόταση για την εκτέλεση του έργου 
αυτού 

Β. Πρόσθετο επιστημονικό και τεχνικό προσωπικό, που 
απαιτείται για την εκτέλεση κάθε συγκεκριμένου έργου 
που έχει εγκριθεί από την Επιτροπή και δεν είναι μέλος 
του προσωπικού της Ε.Σ.Δ.Υ. προσλαμβάνεται με σύμβα¬ 
ση ανάθεσης έργου ή εργασίας ορισμένου χρόνου, την 
οποία υπογράφει ο Προϊστάμενος της Γ ραμματείας της 
Επιτροπής, μετά από εξουσιοδότηση και εντολή της Επι¬ 
τροπής που περιλαμβάνεται στη σχετική εγκριτική από¬ 
φασή της. 

Γ. Στις περιπτώσεις προσλήψεως προσωπικού με σύμ¬ 
βαση εργασίας ιδιωτικού δικαίου ορισμένου χρόνου ή έρ¬ 
γου, καταβάλλονται σε βάρος του προϋπολογισμού του 
έργου και οι κάθε φύσης εργοδοτικές εισφορές που προ- 
βλέπονται από την ισχύουσα νομοθεσία 

Δ. Η συνολική αμοιβή περιστασιακά απασχολούμενων 
προσώπων που απασχολούνται στα πλαίσια ερευνητικών 
ή άλλων έργων ή υποστηρίξεως δραστηριοτήτων έρευ¬ 
νας, μπορεί να ανέλθει σε ποσό μέχρι 1.000.000 δρχ. 
κατ'έτος, με αναπροσαρμογή του ποσού κατά τον επίση¬ 
μο δείκτη ετήσιου πληθωρισμού, κατ’ απασχολούμενο 
πρόσωπο 

2. Μετακινήσεις προσωπικού στο εσωτερικό και εξωτε¬ 
ρικό: 

α. Οι μετακινήσεις των μελών της ομάδας εκτέλεσης 
του έργου στο εσωτερικό καιτο εξωτερικό, που είναι απα¬ 
ραίτητες για την εκτέλεση του πραγματοποιούνται μέσα 
στα όρια που έχει εγκρίνει η Επιτροπή και με μοναδικό δι- 
καιολογητικό την απόφαση της περί εγκρίσεως της προ- 
τάσεως για εκτέλεση του έργου αυτού χωρίς τη μεσολά¬ 
βηση οποιουδήποτε άλλου οργάνου. Στους μετακινούμε¬ 
νους καταβάλλονται σε βάρος του εγκεκριμένου 
προϋπολογισμού του έργου οι δαπάνες ταξιδιού και η 
ημερήσια εκτός έδρας αποζημίωση, σε δραχμές ή σε συ¬ 
νάλλαγμα, που καθορίζεται με απόφαση της Επιτροπής 
κάθε χρόνο για όλο το προσωπικό και οι δαπάνες αυτές 
θα καταβάλλονται σύμφωνα με τα ισχύοντα για τους δη¬ 
μοσίους υπαλλήλους. 

Ειδικότερα, για τα προγράμματα που χρηματοδοτού¬ 
νται από την Ευρωπαϊκή Ένωση, οι δαπάνες μετακίνησης 
και ημερήσιας αποζημίωσης καταβάλλονται σύμφωνα με 
τη σύμβαση του εκάστοτε έργου και τα ισχύοντα για την 
Ευρωπαϊκή Ένωση 

Β. Στους μετακινούμενους που δεν έχουν τη δημοσιοϋ¬ 
παλληλική ιδιότητα καταβάλλονται, σε βάρος του εγκε¬ 
κριμένου προϋπολογισμού του ερευνητικού έργου, οι δα¬ 
πάνες ταξιδιού και η ημερήσια εκτός έδρας αποζημίωση, 
που καθορίζεται με απόφαση των Υπουργών Έρευνας και 
Τεχνολογίας και Οικονομικών, σύμφωνα με το άρθρο 31 
παρ. 9 του Ν. 1514/85 

Γ. Οι ημέρες εκτός έδρας των μετακινούμενων για τις 
ανάγκες εγκεκριμένου έργου δεν υπολογίζονται για τη 
συμπλήρωση του ανώτατου επιτρεπόμενου ορίου ημε¬ 
ρών μετακίνησης εκτός έδρας που τυχόν ισχύει για το επι¬ 
στημονικό προσωπικό της Ε.Σ.Δ.Υ. 

Δ. Το συνάλλαγμα που απαιτείται για τις μετακινήσεις 
των μελώντης ομάδας στο εξωτερικό χορηγείται από την 
Τράπεζατης Ελλάδος και τα υποκαταστήματα της ή όπου 
δεν υπάρχουν υποκαταστήματα Εμπορικών Τραπεζών 
ύστερα από ειδική εντολή του Προϊστάμενου της Γ ραμ¬ 
ματείας της Επιτροπής ή του Λογαριασμού 

4. Προμήθειες - εκτέλεση εργασιών: 

Α. Οι προμήθειες αναλωσίμων, ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων και η εκτέλεση εργασιών οποιουδή- 
ποτε είδους που είναι αναγκαίες για την εκτέλεση των έρ¬ 
γων, όπως αυτές προβλέπονται στον αντίστοιχο προϋπο¬ 
λογισμό που περιέχεται στην εγκριτική απόφαση της 
Επιτροπής πραγματοποιούνται, μετά από εντολή του Επι¬ 
στημονικού Υπευθύνου του έργου, με μέριμνα και ευθύνη 
του προσωπικού της Γραμματείας και με τυχόν επικουρία 
της Δ/νσης Οικονομικού της Ε.Σ.Δ.Υ. 

Β. Προμήθειες ή εκτελέσεις έργων δαπάνης μέχρι 
2.000.000 δρχ. η κάθε μια, γίνονται απευθείας χωρίς δια¬ 
γωνισμό ή λήψη προσφορών, ύστερα από εκτίμηση των 
τιμών που προσφέρει η αγορά 

Γ. Προμήθειες ή εκτελέσεις έργων δαπάνης από 
2.000.000 δρχ. και πάνω, γίνονται με πρόχειρο μειοδοτικό 
διαγωνισμό και πλήρη αιτιολόγηση της επιλογής που κοι¬ 
νοποιείται στην Επιτροπή, ιδιαίτερα στην περίπτωση που 
δεν επιλέγεται ο μειοδότης. 

Δ. Τα μη αναλώσιμα υλικά, κάθε είδους, των οποίων η 
προμήθεια πραγματοποιείται για τις ανάγκες εκτέλεσης 
των έργων και σε βάρος των πιστώσεων του Λογαρια¬ 
σμού, διατίθενται σύμφωνα με απόφαση της Επιτροπής 
μετά το πέρας των έργων αυτών και ανάλογα με τις συμ¬ 
βατικές δεσμεύσεις. Τα υλικά αυτά καταγράφονται από 
τη Γραμματεία σε Βιβλίο Διακίνησης Υλικού. 

5. Μισθώσεις ακινήτων μεταφορικών μέσων και εξοπλι¬ 
σμού 

Οι μισθώσεις ακινήτων, μεταφορικών μέσων και εργα¬ 
στηριακού ή μηχανικού εξοπλισμού που είναι αναγκαίες 
για την εκτέλεση των χρηματοδοτούμενων έργων, όπως 
αυτές καθορίζονται στην εγκριτική απόφαση της Επιτρο¬ 
πής μέσα στα πλαίσια του εγκεκριμένου προϋπολογι¬ 
σμού του έργου, πραγματοποιούνται με τον ακόλουθο 
τρόπο: 

Α. Μισθώσεις που για κάθε μια το συνολικό ετήσιο μί¬ 
σθωμα δεν υπερβαίνει τα 2.000.000 δρχ. γίνονται απευ¬ 
θείας χωρίς διαγωνισμό ή λήψη προσφορών, ύστερα από 
εκτίμηση των τιμών που προσφέρει η αγορά 

Β. Μισθώσεις που για κάθε μια το συνολικό ετήσιο μί¬ 
σθωμα υπερβαίνει τα 2.000.000 δρχ. γίνονται με πρόχει¬ 
ρο μειοδοτικό διαγωνισμό και πλήρη αιτιολόγηση της 
επιλογής που κοινοποιείται στην Επιτροπή, ιδιαίτερα 
στην περίπτωση που δεν επιλέγεται ο μειοδότης. 

Γ. Οι παραπάνω μισθώσεις πραγματοποιούνται με εντο¬ 
λή του Επιστημονικού Υπευθύνου του έργου, από τον 
Προϊστάμενο της Γ ραμματείας της Επιτροπής ή του Λο¬ 
γαριασμού, ο οποίος υπογράφει και τα αναγκαία μισθω¬ 
τήρια συμφωνητικά. 

6. Φορολογικές και ασφαλιστικές ρυθμίσεις 

Οι φορολογικές και ασφαλιστικές κρατήσεις επί των 
εσόδων και πληρωμών των Ειδικών Λογαριασμών ρυθμί¬ 
ζονται με βάση τη γενική νομοθεσία καιτις εγκυκλίουςτου 
Υπ. Οικονομικών. Τα έργα που χρηματοδοτούνται από τα 
όργανα της Ευρωπαϊκής Ένωσης απαλλάσσονται από 
Φ.Π.Α., σύμφωνα με τους κανονισμούς των οργάνων αυ¬ 
τών 

Άρθρο 8 

Οικονομικός Έλεγχος 

Ο τακτικός έλεγχος της οικονομικής διαχειρίσεως του 


Λογαριασμού και ο έλεγχος του ισολογισμού, πραγματο¬ 
ποιείται κάθε χρόνο από δύο ορκωτούς ελεγκτές που ορί¬ 
ζονται αρμοδίως από το Σώμα Ορκωτών Ελεγκτών ύστε¬ 
ρα από αίτηση του Κοσμήτορα της Σχολής. 

Ο έλεγχος των δαπανών θα ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή νόμιμα παραστατικά πα¬ 
ροχής υπηρεσιών, τα οποία τηρεί η Γ ραμματεία για κάθε 
πραγματοποιούμενη δαπάνη και χωριστά για κάθε εκτε- 
λούμενο ερευνητικό έργο. 

Το διαχειριστικό έτος του Λογαριασμού συμπίπτει με το 
οικονομικό έτος. Το πρώτο διαχειριστικό έτος του Λογα¬ 
ριασμού αρχίζει την ημέρα συστάσεως του Λογαρια¬ 
σμού. 

Οι ορκωτοί ελεγκτές που ασκούν τον τακτικό έλεγχο οι¬ 
κονομικής διαχειρίσεως του Λογαριασμού υποβάλλουν 
μέχριτο τέλος Ιουνίου κάθε έτους, έκθεση για τον απολο¬ 
γισμό του διαχειριστικού έτους που έληξε. 

Οι εκθέσεις αυτές υποβάλλονται στον Υπουργό Υγείας 
και Πρόνοιας, στην Επιτροπή Ερευνώντου Λογαριασμού, 
καθώς και σε όλους τους φορείς που επιχορήγησαν με 
οποιοδήποτε τρόπο το Λογαριασμό κατά το ελεγχόμενο 
χρονικό διάστημα. 

Ο Υπουργός Υγείας και Πρόνοιας μπορεί να ζητήσει 
οποτεδήποτε έκτακτους ελέγχους της οικονομικής δια¬ 
χειρίσεως του Λογαριασμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 29 Σεπτεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Ν. ΧΡΙΣΤΟΔΟΥΛΑΚΗΣ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΧΡ. ΣΠΥΡΑΚΗ 

-*- 

Αριθ. ΔΔ/1571 (2) 

Απαγόρευση κυνηγίου θηραμάτων στη θέση «Λιβάδι Ρό- 
πα» Δήμου Παρελίων Ν. Κερκύρας 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3του Ν. 177/75 «Πε¬ 
ρί αντικαταστάσεως και συμπλήρωσες διατάξεων τινών 
του Νομοθετικού Διατάγματος 86/69 περί δασικού κώδι- 
κος» και συμπληρώθηκε με τον Ν. 2637/98 «Περί σύστα¬ 
σης Οργανισμού Πιστοποίησης Λογαριασμών κ.λ.π.». 

2. Τις διατάξεις της αριθμ. 414985/29-11-1985 (ΦΕΚ. 
757/Β'/18-12-1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα Διαχείρισης της άγριας πτηνοπανίδας» που 
τροποποιήθηκε με την αριθμ. 331794/31-3-1999 ΚΥΑτων 
Υπουργών Εθνικής Οικονομίας και Γεωργίας. 

3. Τις διατάξεις του Π.Δ. 94/1993 (ΦΕΚ. 40/Α722-3- 
1993) «Περί καθορισμού αρμοδιοτήτων που διατηρού¬ 
νται από τον Υπουργό και τις περιφερειακές αρχές ή όρ¬ 
γανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις των Ν. 2218/94, Ν. 2240/94 και Ν. 
2503/97. 

5. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΕτΚ,Α 154/10-9-1992). 

6. Τα από 1-9-1999,25-7-200 και 14-9-2000 έγγραφα του 

οοΒΡυοοίΡΟΐυΒ. 

7. Το αριθμ. 448/Α. 10/31-12-1999 έγγραφο του Δήμου 
Παρελίων με το οποίο διαβιβάζεται απόσπασμα πρακτι¬ 
κού Συνεδρίασης του Δημοτικού Συμβουλίου του Δήμου 
στο οποίο αποφασίζει για την απαγόρευση του κυνηγίου 
στο Λιβάδιτου Ρόπα και το αριθμ. 316/Α.53/23/8-2000 έγ¬ 
γραφο του ιδίου Δήμου. 

8. Το αριθμ. 5/18-2-2000 έγγραφο του Κυνηγετικού Συλ¬ 
λόγου Κέρκυρας με το οποίο αιτείται απαγόρευση του κυ¬ 
νηγίου στο Λιβάδιτου Ρόπα. 

9. Το γεγονός ότι κρίνεται αναγκαία η απαγόρευση του 
κυνηγίου στο Λιβάδιτου Ρόπα διότι τόσο ο Δήμος Παρε¬ 
λίων, όσο και το ΟΟΗΡυ ΟΟΙ_Ρ ΟΐυΒπροτίθενται ναπρο- 
βούν σε ανάπτυξη οικολογικού τουρισμού στην περιοχή 
Λιβάδι Ρόπα και συγχρόνως να υπάρξει προστασία των 
ιδιωτών διότι παραβιάζονται καθημερινά τα επιτρεπόμε¬ 
να όρια κυνηγίου από περιφραγμένες εκτάσεις και κατοι¬ 
κίες, αποφασίζουμε: 

Απαγορεύουμε το κυνήγι όλων των θηραμάτων για δέ¬ 
κα (10) χρόνια, από το έτος 2000 μέχρι το έτος 2009, σε 


έκταση 5.600 στρεμμάτων, στη θέση «Λιβάδι Ρόπα» περι¬ 
φέρειας Δήμου Παρελίων Ν. Κέρκυρας, που ορίζεται ως 
εξής: 

ΑΝΑΤΟΛΙΚΑ: Επαρχιακή οδός Λιβαδιού Ρόπα από δια¬ 
σταύρωση Κεφαλόβρυσου ως διασταύρωση προς Γιαν- 
νάδες. 

ΒΟΡΕΙΑ: Δημοτική οδός προς Γιαννάδες μέχρι τη θέση 
Άγιοι Ανάργυροι (διασταύρωση με επαρχιακή οδό Μαρ¬ 
μάρου - Βάτου). 

ΔΥΤΙΚΑ: Επαρχιακή οδός Μάρμαρου - Βάτου μέχρι την 
γέφυρα Ερμόνων. 

ΝΟΤΙΑ: Επαρχιακή οδός Κέρκυρας - Ερμόνων από γέ¬ 
φυρα Ερμόνων μέχρι την Επαρχιακή Λιβαδιού Ρόπα στη 
διασταύρωση Κεφαλόβρυσου. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως (αρθρ. 3 Ν. 177/75 ΦΕΚ205/Α/1975) και θα 
ισχύει από το κυνηγετικό έτος 2000 - 2001. 

Κέρκυρα, 20 Σεπτεμβρίου 2000 

Η Γ ενική Γ ραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

Αριθ.2019 (3) 

Σύσταση Νομικού Προσώπου στο Δήμο Σητείας Ν. Λασι- 
θίου με την επωνυμία «Σχολική Επιτροπή Ενιαίου Λυ¬ 
κείου Σητείας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106, 176 και 203 του Π.Δ. 
410/95 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του Ν. 1894/90 «Γ ια 
την Ακαδημία Αθηνών και άλλες εκπαιδευτικές διατά¬ 
ξεις». 

3. Τις διατάξεις του Ν. 2503/97 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την αριθμ. 5972/13-8-1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γραμματέα» αποφάσεων, εγγράφων, και άλλων πρά¬ 
ξεων στον Γενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γραφείωντων 
Υπηρεσιών της Περιφέρειας. 

5. Την αριθμ. 44/2000 απόφαση του Δ.Σ. Σητείας με την 
οποία συστήνεται Νομικό πρόσωπο με την επωνυμία 
«Σχολική Επιτροπή Ενιαίου Λυκείου Σητείας», αποφασί¬ 
ζουμε: 

Συστήνουμε στο Δήμο Σητείας Νομικό Πρόσωπο με την 
επωνυμία «Σχολική Επιτροπή Ενιαίου Λυκείου Σητείας». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Διοίκηση: 

Το Νομικό πρόσωπο διοικείται από επταμελές (7) Διοι¬ 
κητικό Συμβούλιο, αποτελούμενο από: 

1. Τον εκάστοτε Δήμαρχο ή άλλο μέλος αιρετό ή μη που 
ορίζεται απ’ αυτόν, ως Πρόεδρο. 

2. Δύο (2) Δημοτικούς Συμβούλους. 

3. Τον εκάστοτε Διευθυντή του Ενιαίου Λυκείου. 

4. Ένα (1) εκπρόσωπο του Συλλόγου Γονέων και Κηδε¬ 
μόνων Ενιαίου Λυκείου. 

5. Ένα (1) εκπρόσωπο του Ιδμελούςτου Ενιαίου Λυκεί¬ 
ου. 

6. Ένα (1) δημότη. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει με την εγκατάσταση του νέου διοικητικού 
συμβουλίου. 

4. Πόροι του Νομικού αυτού Προσώπου είναι: 

α) Η ετήσια επιχορήγηση του Δήμου. 


β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Εκπροσώπηση 

Τ ο Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρο του. 

6. Δαπάνες 

Από τις διατάξεις της απόφασης αυτής, προκαλείται 
δαπάνη σε βάρος του ΚΑ 2/211.9 α προϋπολογισμού του 
Δήμου ένα εκατομμύριο (1.000.000) δραχμές. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 22 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 10465 (4) 

Συμπλήρωση Οργανισμού Εσωτερικής Υπηρεσίας Δή¬ 
μου Αταβύρου Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις των άρθρων 241 και 242 του Ν. 1188/81 
όπως ισχύουν σήμερα. 

2. Τις διατάξεις των Προεδρικών Διαταγμάτων 
37Α/1987 και 22/1990. 

3. Τις διατάξεις των άρθρων 7, 9, 11, 12 και 18 του Ν. 
2503/1997. 

4. Τις διατάξεις του άρθρου 1 του Ν. 2647/1998. 

5. Τις διατάξεις του άρθρου 30 του Ν. 2738/1999. 

6. Την αριθμ. 3235/14-4-1999 απόφασή μας, που δημο- 
σιεύθηκε στο ΦΕΚ 655/τ. Β717-5-1999. 

7. Το αριθμ. 25953/27-7-2000 έγγραφο του ΥΠ.ΕΣ.Δ.Δ.Α. 

8. Την αριθμ. 96/2000 απόφαση του Δημοτικού Συμβου¬ 
λίου Δήμου Αταβύρου, αποφασίζουμε: 

Συμπληρώνουμε την αριθμ. 3235/14-4-1999 απόφασή 
μας, που δημοσιεύθηκε στο ΦΕΚ 655/τ. Β'/17-5-1999 και 
προσθέτουμε στο άρθρο 16 αυτής την παρακάτω ειδικό¬ 
τητα: 

Κλάδος ΤΕ22 Διοίκησης Μονάδων Τοπικής Αυτοδιοίκη¬ 
σης Θέση μία (1). 

Κατά τα λοιπά ισχύει ως έχει η αριθμ. 3235/14-4-1999 
απόφασή μας. 

Η παρούσα δεν προκαλεί δαπάνη σε βάρος του προϋπο¬ 
λογισμού οικονομικού έτους 2000 του Δήμου Αταβύρου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 18 Σεπτεμβρίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Τ 

Θ-ΓΠ3Μ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































